37. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ Αριθ. 7106/131 της 3/21 Ιαν. 1956 Περί εξαιρέσεως εφαρμογής διατάξεων άρθρων του Α.Ν. 2636/1940. Έχοντες υπ’ όψει τας διατάξεις :α) του άρθρ. 1 του υπ’ αριθ. 13/44 Νόμου «περί επαναφοράς της ισχύος των διατάξεων του υπ’ αριθ. 2636/40 Α. Νόμου κλπ.» και β)τας διατάξεις του άρθρ. 17 του Α.Ν. 2636/40 «περί δικαιοπραξιών εχθρών και μεσεγγυήσεως εχθρικών περιουσιών», αποφασίζομεν: 1.Από της ενάρξεως της ισχύος της παρούσης εξαιρούμεν της εφαρμογής των διατάξεων των άρθρ. 3 και 4 του Α.Ν. 2636/40 την κατηγορίαν πράξεων καταθέσεως εν Ελλάδι νέων σημάτων και διπλωμάτων ευρεσιτεχνίας εκ μέρους φυσικών ή νομικών προσώπων διαμενόντων ή εδρευόντων ή εχόντων την επαγγελματικήν αυτών εγκατάστασιν εν Ιαπωνία, και επιτρέπομεν την από μέρους των άνω προσώπων τοιαύτην κατάθεσιν. Επίσης εξαιρούμεν απο της αυτής χρονολογίας της εφαρμογής των αυτών διατάξεων την κατηγορίαν πράξεως παραδοχής των κατατεθησομένων σημάτων και διπλωμάτων Ευρεσιτεχνίας, ως και την κατηγορίαν πασών των πράξεων των αμέσως συναφών προς τας, περι ων η παρούσα παράγραφος, τοιαύτας, τηρουμένων πάντοτε εις απάσας τας ως άνω περιπτώσεις των διατάξεων της περί σημάτων και διπλωμάτων ευρεσιτεχνίας κειμένης νομοθεσίας. 2.Από της αυτής χρονολογίας εξαιρούμεν της εφαρμογής των διατάξεων του άρθρ. 6 εν συνδυασμώ προς τα εδάφ. ς΄και ζ΄της παρ. 1 του άρθρ. 7 του Α.Ν. 2636/40 τα επί των, περί ων η προηγουμένη παράγραφος, σημάτων και διπλωμάτων ευρεσιτεχνίας δικαιώματα των, περί ων η αυτή παράγραφος προσώπων. 3.Δια την εφαρμογήν των διατάξεων των δύο προηγουμένων παραγράφων της παρούσης αποφάσεως, ως νέα νοούνται τα σήματα και διπλώματα ευρεσιτεχνίας τα κατατεθησόμενα το πρώτον εν Ελλάδι μετά την έναρξιν της ισχύος της παρούσης. Η παρούσα απόφασις εν ουδεμιά περιπτώσει δύναται ν’ αφορά εις σήματα και διπλώματα ευρεσιτεχνίας έχοντα κατατεθή προ της ενάρξεως της ισχύος της και περιεθόντα εις το Ελληνικόν Δημόσιον δυνάμει του Α.Ν. 1530/50 εν συνδυασμώ προς το Ν.Δ. 1130/49 «περί εχθρικών περιουσιών» των οποίων αι διατάξεις επεξετάθησαν δια του από 10.9.54 Β.Δ/τος , δημοσιευθέντος εις το υπ’ αριθ. 268 της 22.10.54 φύλλον της Εφημερίδος της Κυβερνήσεως, και επί των Ιαπωνικών περιουσιών, δι’ ας παρεχωρήθη το δικαίωμα της κατασχέσεως, παρακρατήσεως, εκποιήσεως ή διαθέσεως, δυνάμει της μετά της (Αντί της σελ.180,5(α) Σελ.180,5(β) Εμπορικά και Βιομηχανικά σήματα 11.Δ.β.35-37 Ιαπωνίας Συνθήκης Ειρήνης, κυρωθείσης δια του υπ’ αριθ. 2803/53 Νόμου «περί κυρώσεως της Συνθήκης Ειρήνης μετά της Ιαπωνίας» της υπογραφείσης εν Αγίω Φραγκίσκω την 8ην Σεπτ. 1951. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 